Up-210/98
Natisni
Opravilna št.:
Up-210/98
Datum odločitve:
6. 1. 2000
ECLI:
ECLI:SI:USRS:2000:Up.210.98
Akt:
Ustavna pritožba Ž., d.o.o. in A. A. zoper sklep Višjega sodišča v Kopru št. Cpg 650/97 z dne 5. 3. 1998 v zvezi s sklepom Okrožnega sodišča v Kopru št. Srg 3114/94 z dne 16. 1. 1997 in zoper dopis Državnega tožilstva Republike Slovenije št. Ct 472/98 z dne 20. 5. 1998
Izrek:
Ustavna pritožba Ž., d.o.o. in A. A. zoper sklep Višjega sodišča v Kopru v zvezi s sklepom Okrožnega sodišča v Kopru in zoper dopis Državnega tožilstva Republike Slovenije se zavrže.
Evidenčni stavek:
Ker je ustavna pritožba zoper izpodbijana sklepa sodišča prepozna, zoper dopis Državnega tožilstva pa nedopustna, jo je Ustavno sodišče zavrglo.
Geslo:
Prepozna ustavna pritožba, rok za vložitev.
Pravna podlaga:
Zakon o Ustavnem sodišču (ZUstS), 50., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
14. 7. 1998
Vrsta odločitve:
sklep
Vrsta rešitve:
zavrženje
Dokument:
US19861
Up-210/98
6. 1. 2000
S K L E P
Ustavno sodišče je v postopku za preizkus ustavne pritožbe Ž., d.o.o., Z. in A. A. iz V., ki ju zastopa B. B.-C. odvetnica v Portorožu, na seji senata dne 6. januarja 2000
s k l e n i l o :
Ustavna pritožba Ž., d.o.o. in A. A. zoper sklep Višjega sodišča v Kopru št. Cpg 650/97 z dne 5. 3. 1998 v zvezi s sklepom Okrožnega sodišča v Kopru št. Srg 3114/94 z dne 16. 1. 1997 in zoper dopis Državnega tožilstva Republike Slovenije št. Ct 472/98 z dne 20. 5. 1998 se zavrže.
O b r a z l o ž i t e v
1. Sodišče druge stopnje je potrdilo sklep, s katerim je Okrožno sodišče zavrglo predlog Ž. za vpis v sodni register in zavrnilo predlog za podaljšanje roka. Državno tožilstvo je predlog za vložitev zahteve za varstvo zakonitosti zoper izpodbijani sodni odločbi zavrnilo in o tem z dopisom obvestilo pritožnico.
Pritožnika, Ž. d.o.o. in A. A., njen edini družbenik, z ustavno pritožbo izpodbijata navedene akte in zatrjujeta, da je bila z njimi kršena njuna pravica do pravnega sredstva iz 25. člena Ustave.
2. Po določbi prvega odstavka 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) je ustavno pritožbo treba vložiti v šestdesetih dneh od vročitve izpodbijanega posamičnega akta. Sklep Višjega sodišča je bil pritožnici, Ž. d.o.o. vročen najkasneje dne 5. 5. 1998, ko je na Državno tožilstvo vložila predlog za vložitev zahteve za varstvo zakonitosti zoper izpodbijani sodni odločbi. Predlog državnemu tožilcu za vložitev zahteve za varstvo zakonitosti na tek roka za vložitev ustavne pritožbe ne vpliva. Ustavna pritožba zoper v izreku navedena sklepa Višjega in Okrajnega sodišča, vložena dne 13. 7. 1998, je torej prepozna.
3. Pritožnika izpodbijata tudi dopis, s katerim državni tožilec predlagatelja, Ž. d.o.o. obvešča, da ne bo vložil zahteve za varstvo zakonitosti. Po določbi prvega odstavka 50. člena ZUstS vsakdo lahko vloži ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Izpodbijani dopis ni posamičen akt v smislu 50. člena ZUstS, s katerim bi bilo odločeno o kakšni pravici ali obveznosti pritožnikov. Ustavna pritožba zoper dopis državnega tožilstva je zato nedopustna.
4. Ker je ustavna pritožba zoper sklepa sodišč prepozna, zoper dopis tožilstva pa nedopustna, jo je bilo treba zavreči.
Izpolnjevanja drugih procesnih predpostavk Ustavno sodišče ni ugotavljalo.
5. Ustavno sodišče je sprejelo ta sklep na podlagi prve alinee prvega odstavka 55. člena ZUstS in 50. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata
dr. Lojze Ude